पीएम मोदी से पहले मुख्यमंत्री वसुंधरा राजे ने रैली को संबोधित करते हुए कहा कि हमने माननीय प्रधानमंत्री जी की बेटी बचाओ-बेटी पढ़ाओ योजना से प्रेरणा लेकर राजश्री योजना की शुरुआत की. इस योजना में जब बच्ची पैदा होती है तो साथ ही साथ अपने हाथ में पैसा लेकर आती है, साक्षात लक्ष्मी के रूप में. राजस्थान के हर क्षेत्र में विकास हो रहा है पिछली कांग्रेस सरकार पर हमला करते हुए राजे ने कहा कि कांग्रेस ने गरीबी हटाने का नारा तो दिया लेकिन 70 वर्षों में इसके लिए कोई काम नहीं किया. कांग्रेस ने सत्ता पाने के लिए गरीबों को केवल जरिया बनाया.